**Telki Község Önkormányzata Képviselő-testületének 8/2023. (IV. 25.) önkormányzati rendelete**

**A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet módosításáról**

Telki község Önkormányzat képviselő-testülete a szociális igazgatásról és szociális ellátásokról szóló 1993. évi III. törvény 132. §. (4) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bek., 131. § (1) bekezdésben és 151. §. (9) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. §. ( 1 ) bekezdésének 8. pontjában meghatározott feladatkörében eljárva a következő rendeletet alkotja.

**1. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 6. §-a a következő (1a) bekezdéssel egészül ki:

„(1a) Amennyiben a kérelmező életkörülményei alapján feltételezhető, hogy a jövedelemnyilatkozatban foglaltak nem valósak, a hatáskört gyakorló szerv az Szt. 10. § (6) bekezdése szerint jár el.”

**2. §**

(1) A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 7. § (5) és (6) bekezdése helyébe a következő rendelkezések lépnek:

„(5) Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés a.) - c.) pontjában meghatározott, alkalmanként jelentkező többletkiadás miatt más módon nem tud gondoskodni és a családjában az egy főre jutó havi jövedelem nem haladja meg a szociális vetítési alap összegének 500 % egyedülálló esetén 600%-át.

(6) Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés d.) és f) – h.) és j) pontjában meghatározott, alkalmanként jelentkező többletkiadás miatt más módon nem tud gondoskodni és a családjában az egy főre jutó havi jövedelem nem haladja meg a szociális vetítési alap összegének 500 **%-át, egyedülálló esetén** 600 **%-át.**”

(2) A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 7. § (7) bekezdés b) pontja helyébe a következő rendelkezés lép:

*[Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés e.) pontjában meghatározott, eseti felmerülő magas gyógyszerköltség miatt nem tud gondoskodni és]*

„*b)* akinek esetenkénti gyógyszerkiadása meghaladja a 6.000.- Ft-ot és a családjában az egy főre jutó havi jövedelem nem haladja meg a szociális vetítési alap összegének 5**00 % -át, egyedülálló esetén** 6**00 %-át**.”

(3) A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 7. § (8) bekezdése helyébe a következő rendelkezés lép:

„(8) Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés i.) pontjában meghatározott, alkalmanként jelentkező többletkiadás miatt más módon nem tud gondoskodni és a családjában az egy főre jutó havi jövedelem nem haladja meg a szociális vetítési alap összegének 500 %-át, egyedül élő esetén 6**00 %-át**.”

**3. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 8. § (1) és (2) bekezdése helyébe a következő rendelkezések lépnek:

„(1) Az önkormányzat a Gyvt. 21./B. §. (2) bekezdésben biztosított normatív kedvezményen túl rendkívüli települési támogatásként a fennmaradó étkezési díjat elengedi a három vagy többgyermekes családoknál gyermekenként, valamint tartósan beteg vagy fogyatékos iskolai tanuló esetén, feltéve, hogy a családban az egy főre jutó havi jövedelem nem haladja meg a szociális vetítési alap összegének 500%-át, gyermekét egyedül nevelő esetén 600 %-át.

(2) A Szociális Bizottság egyéni rászorultság alapján az étkezési térítési díjból kedvezményt adhat, ha a családban az egy főre jutó jövedelem nem éri el a szociális vetítési alap összegének 500 %- át, gyermekét egyedül nevelő esetén 600 %-át.”

**4. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 11. § (2) bekezdés b) pontja helyébe a következő rendelkezés lép:

*(A rendkivüli települési támogatásként nyújtott születési támogatásra jogosult a gyermeket saját háztartásában nevelő, szülő/törvényes képviselő, amennyiben)*

„*b)* a gyermeket nevelő családban az egy főre jutó jövedelem nem haladja meg a szociális vetítési alap összegének 500 %-át, a gyermeket egyedül nevelő szülő esetén a szociális vetítési alap összegének 600 %-át, továbbá ”

**5. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 12. § (2) bekezdés a) pontja helyébe a következő rendelkezés lép:

*(Lakhatást elősegítő települési támogatásra jogosult az a személy, )*

„*a)* akinek családjában az egy főre jutó havi jövedelem nem haladja meg a szociális vetítési alap összegének 500 %-át, egyedülálló esetén 600 %-át és”

**6. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 13. § (1) bekezdés a) pont ad) alpontja helyébe a következő rendelkezés lép:

*(Ápolási célú települési támogatás állapítható meg a Telki közigazgatási területén lakóhellyel rendelkező és életvitelszerűen a településen lakó nagykorú családtag részére az alábbi feltételek együttes fennállása esetén
az igénylő)*

„*ad)* családjában az egy főre jutó jövedelem nem haladja meg a szociális vetítési alap összegének 500%- át, egyedül álló esetén 600 %-át”

**7. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 15. § (4) bekezdése helyébe a következő rendelkezés lép:

„(4) A támogatás adható annak a rászorulónak, akinek a háztartásában az egy főre jutó jövedelem nem haladja meg a szociális vetítési alap összegének 500 %-át”

**8. §**

A szociális igazgatásról és ellátásokról valamint a gyermekvédelmi ellátásokról szóló 17/2017. (X. 31.) önkormányzati rendelet 17. § (1) bekezdése helyébe a következő rendelkezés lép:

„(1) Az Önkormányzat rendkívüli település támogatásként nyújtott természetbeni juttatásként, a szociálisan rászoruló gyermekek nyári táboroztatásához támogatást nyújthat, ha a kérelmező családjában az egy főre jutó jövedelem nem haladja meg a szociális vetítési alap összegének 500 %-át, egyedülálló esetén 600 %.”

**9. §**

Ez a rendelet a kihirdetését követő harmadik napon lép hatályba.

 Deltai Károly dr. Lack Mónika

 polgármester jegyző